Јавните градини Индро Монтанели

Јавните градини Индро Монтанели (именувани по новинарот и писател Индро Монтанели во 2002 година) - главен и историски градски парк во Милано, Италија, сместени во Областа Порта Венеција, североисточно од центарот на градот. Основани во 1784 година, тие биле најстариот градски парк во Милано. По нивното основање, градините постојано се зголемувале (до сегашната вкупна површина од 172.000 m2) и збогатени со значајни градби, особено Природонаучниот музеј (1888–1893) и Планетариумот (1930).

 Историја 
лево|мини|180x180пкс|Видео од зоолошката градина во Милано снимено во седумдесеттите години.
Во втората половина на 18 век, областа на Јавните градини биле во сопственост на семејството Дуњани и тоа било претежно обработувана земја; голем број канали ја наводнувале областа кои подоцна биле затворени. Областа, исто така, вклучувала градби на два поранешни манастири. Во 1780 година, Фердинанд, војводата од Брејсгау, кој бил вицекрал на Милано во 1771-1796 година, му доделил на архитектот Џузепе Пјермарини да ја обновил областа и да воспоставил градски парк. Работите биле завршени помеѓу 1782 и 1786 година, а во голема мера биле вработени затвореници кои отслужувале доживотна затворска казна како работна сила. Дизајнот на Пјермарини бил во голема мера под влијание на француските формални градини, со геометриски цветни леи и големи патеки обложени со дрвја распоредени на таков начин да создале пријатни перспективни ефекти. На североисточниот агол, просторот бил посветен на фудбалот.

Во 1856-1862 година, пејзажниот архитект Џузепе Балзарето го дизајнирал проширувањето на западната страна на Градините врз основа на моделот на англиска градина со вештачки ридови, карпи и езера. Во 19 век бил основан Природонаучниот музеј, заедно со други „животински атракции“ како што биле птичарите и експонати со елени, мајмуни и жирафа; ова подоцна се развило во зоолошка градина во Милано (која била демонтирана во 1992 година). Некои од најпопуларните животни во зоолошката градина биле препарирани и биле изложени во Природонаучниот музеј.

 Споменици 
Во паркот биле затворени неколку споменици и туристички атракции. Значајни градби го вклучувале планетариумот Улрико Хоепли (дизајниран од архитектот Пјетро Порталупи во 1929 година), Природонаучниот музеј (1892, Џовани Черути), Палацо Дуњани од 17 век и еклектичниот Падиљоне дел Кафе од архитектот Џинетиуз.

Статуата на Индро Монтанели била поставена во 2002 година, кога паркот бил преименуван по популарниот новинар и писател, за кој се знаело дека се релаксирал во паркот секое утро пред да појде на работа. Монтанели бил застрелан во нозете од терористичката група Црвени бригади на 2 јуни 1977 година. неговата статуа била поставена блиску до местото каде што се случило тоа.

 Надворешни врски 

Категорија:Знаменитости во Милано
Категорија:Координати на Википодатоците